Rym a GodkaMy chcymy pamiyntać ta nasza godka Jak nóm prawioła óma , ópa ,ciotka Eli wszysko pódzie we zapómniynie Eli jak umrzymy ze godki ciynie
BURZA
Burza za burzom dziynnie sie kulo
Pierōny lecōm dyć żodyn niy fulo
Parno ôd rana ciyngym duchota
Niy widzisz kamrata stoć wele płota
Dyć ta pogoda jak nasze życie
Rŏz słōńce rŏz dyszcz rŏz nawałnice
Słōnka czekomy czekomy zgody
Starzik i starka syneczek mody
Dyngi po burzy co piyknie sie miyni
Radości we sercu "Dziyń dobry "we siyni
Niywiela tak trzeba a ciyngym udrynka
Chociŏż na zgoda wyciongosz rynka
Dyć co jōm wyciongniesz zaś cosik ugryzie
Zaś lecōm pierōny zaś dusza w biydzie
Tak sie to kulo wkoło Macieju
I bydź tu mōndry mōj przyjŏcielu!
Barbara Politaj
- Nie ma jeszcze żadnych komentarzy
szl_Latn hau_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn zho_Hans pol_Latn